**Rögtönzött Szülői Értekezlet - Iskolaszínház Jocó bácsi világában**

***Krétaháború több felvonásban…***

Főszereplő: Balatoni József, a tetkós történelemtanár

Érzelemtanár: Pólus Enikő

Diák: Balogh Lali

Közreműködnek: Momentán Társulat tagjai

Jocó bácsi: „Az ÉLETRŐL tanítok, ha kell krétaháborúval demonstrálva a lövészárkok szerepét”

2016. november 26. 11h-13h

Kossuth Klub, Múzeum utca 7. (a Nemzeti Múzeum mellett)

Itt az ideje tiszta vizet önteni a pohárba. Mi a pedagógus feladata? Mi a szülő feladata? A gyerek érdekében miként tudnánk jól és hatékonyan együttműködni? Rendhagyó szülői értekezletet Balatoni József, az élménypedagógiával okító „tetkós” történelem tanár tartja, aki az igen népszerű Jocó bácsi világa közösségi oldalán igen sok szülő és diák tetszését nyerte már el. Az életről tanít, krétaháborút szervez, ha a lövészárkokról tanít, 0-24 órás facebook ügyeletet tart, ha a diákok beavatják problémáikba. Az tanul ,aki motivált, az tanul, akit elfogadnak. Véget kell vetni a kirekesztettségnek és teret adni az együttműködésnek, a csapatszellemnek, mert ez építi a közösségeket, amelyet a leginkább fontosak a gyerekek, a családok és a társadalom számára egyaránt.

Jocó bácsi 3 alapgondolata:

1. Minden esetben és mindenre kiterjedő őszinte kommunikáció

2. A gyerek egyenrangú fél és partner

3. Bizalmat kell szavazni és adni a pedagógusnak

Amire számítani lehet:

* komfortzóna elhagyás
* mini tréning
* őszinteségi roham
* megoldási képletek
* gyakorlati megoldások „rendellenesen” működő gyerekekre, tanárokra, szülőkre

Témák, amiket érintünk:

* internetes zaklatás, kirekesztés, ki a lúzer?
* tekintélyelvű vagy liberális tanár
* szülő-gyerek konfliktus, kiüresedett kapcsolatok
* osztálytársak egymás közt, szociometria
* büntetés kontra motiváció
* mit kérdezzek a *Mi volt ma a suliban?* helyett

Kinek szól?

akinek8-18 éves gyerekek szüleinek, akinek kiskamasz vagy nagykamasz gyereke van

aki nem találja a hangot a gyerekével

aki nem találja a hangot a tanárral

aki érteni szeretné az érzelmi folyamatokat, ami az iskolás gyerekekben zajlik

aki szeretné elősegíteni az együttműködést, felismerni az eltérést, felkarolni a tehetséget

Meghívott vendégek:

Momentán társulat tagjai – akik elvezetnek minket a szituációk mezejére, hogy alkalmunk legyen kívülről látni egy-egy helyzetet. Görbe tükröt tartanak, hogy akár magunkat is kinevetne segítsenek új irányokat, új megoldásokat megfogalmazni.

Pólus Enikő – mentálhigiénés szakember, „érzelem” tanár, aki a családban lévő szerepekről, elfogadásról, érzelmi intelligencia fejlesztésről és az internetes világ megfejtéséről is tanít majd

Balogh Lali – egy 15 éves diák, a kamaszkor minden szépségével és nehézségeivel, tele érzelmekkel, tervekkel és kétségekkel. Lali beszámol egy tini hétköznapjairól, arról hogy valójában mi is történik egy iskolában a GYEREK szemével.

Jegyek rendelhetőek az elmeny@felelosszulokiskolaja.hu vagy telefonon 06/203586612

Jegy: 2500ft/fő, családi jegy 4.8000 ft/2 fő

Az eseményre szülőket, pedagógusokat és 10 év feletti diákokat is várunk, hogy érzékenyítsünk, feldobjuk a magas labdát, hogy lehessen a kényes témákról is beszélgetni.